## Rješenje kojim se nalaže da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dok

### NN 158/2004 (15.11.2004.), Rješenje kojim se nalaže da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dok

# KOMISIJA ZA VRIJEDNOSNE PAPIRE REPUBLIKE HRVATSKE

2754

Na teme­lju odredbi članka 15.
stavak 2. i 3. Zakona o tržištu vrijednosnih papira (»Narodne novine«, br.
84/02), Komisija za vrijednosne papire Republike Hrvatske, u predmetu utvrđiva­nja
postoja­nja obveze uvršte­nja u kotaciju javnih dioničkih društava, za društvo
MEDITERANSKA PLOVIDBA d.d., Korčula, na sjednici održanoj 9. studenoga 2004.,
donijela je

## RJEŠENJE

I. Nalaže se društvu
MEDITERANSKA PLOVIDBA d.d., sa sjedištem u Korčuli, Foša 2, MB: 060008870, da u
roku od 60 dana od dostave ovog rješe­nja uvrsti svoje dionice u kotaciju
javnih dioničkih društava bruze, te da Komisiji za vrijednosne papire Republike
Hrvatske dostavi dokaz o uči­njenom.

II. Ovo rješe­nje objavit će se
u »Narodnim novinama«.

```
Obrazloženje
```

Komisija
za vrijednosne papire Republike Hrvatske (da­lje: Komisija) provela je sukladno
odredbama članka 12. stavka 3. Za­kona o tržištu vrijednosnih papira (»Narodne
novine«, br. 84/02, da­lje: Zakon) nadzor nad ispu­nje­njem obveze uvršte­nja
dionica društva MEDITERANSKA PLOVIDBA d.d. (da­lje: Izdavate­lj) u kotaciju
javnih dioničkih društava burze.

Sukladno
odredbi članka 114. stavak 1. Zakona, javnim dioničkim društvom smatra se
dioničko društvo koje izdaje dionice javnom ponudom (točka 1. – kriterij izda­nja
dionica javnom ponudom) ili ima više od 100 dioničara i teme­ljni kapital koji
iznosi najma­nje 30.000.000,00 kuna (točka 2. – kriterij broja dioničara i
veličine teme­ljnog kapitala). Da bi se dioničko društvo u smislu Zakona
smatralo javnim dioničkim društvom i kao takvo bilo dužno ispu­njavati sve
zakonske obveze, dovo­ljno je da je ispu­njen samo jedan od dva navedena kriterija.

Odredbom članka 161. Zakona,
propisana je obveza dioničkim društvima koja su do dana stupa­nja na snagu
Zakona (25. srp­nja 2002. godine) ispu­njavala najma­nje jedan od kriterija iz
članka 114. stavak 1. Zakona, da u roku od godine dana od dana stupa­nja na
snagu Zakona (tj. do 25. srp­nja 2003. godine) uvrste svoje dionice u kotaciju
javnih dioničkih društava burze ili uređenog javnog tržišta.

Na dan stupa­nja na snagu Zakona
teme­ljni kapital Izdavate­lja iznosio je 15.612.600,00 DEM (­njemačka marka)
tj. preko 30.000.000,00 kuna te je prema podacima iz Javne informacijske k­njižnice
bilo u društvu 418 dioničara, što znači da se Izdavate­lj smatra javnim
dioničkim društvom u smislu članka 114. stavak 1. točka 2. Zakona (kriterij
broja dioničara i veličine teme­ljnog kapitala).

Dioničko
društvo (Izdavate­lj) podnosi zahtjev za uvršte­nje u kotaciju, odnosno ukida­nje
uvršte­nja vrijednosnih papira iz kotacije javnih dioničkih društava na način i
pod uvjetima kako je to propisano odredbama Pravila uvršte­nja u Kotaciju
javnih dioničkih društava Zagrebačke burze d.d. Zagreb, Ksaver 200 i Pravila
Kotacije javnih dioničkih društava Varaždinske burze d.d. Varaždin, Kapucinski
trg 2/I.

Podnoše­nje
navedenih zahtjeva nema utjecaja na stjeca­nje ili gubitak statusa javnog
dioničkog društva, koji je vezan uz ispu­njava­nje odredbi Zakona i Pravilnika
o sadržaju i obliku financijskih i poslovnih izvješća javnih dioničkih
društava.

Na
zahtjev Komisije, izdavate­lj se 19. prosinca 2003. očitovao o razlozima ne
uvršte­nja svojih dionica u kotaciju javnih dioničkih društava burze. Navodi
Izdavate­lja od 19. prosinca 2003. godine ne predstav­ljaju razloge za izuzeće
od obveze postupa­nja sukladno članku 114. odnosno članku 161. Zakona. U
periodu od očitova­nja izdavate­lja do dana donoše­nja ovog rješe­nja broj
dioničara izdavate­lja nije ni u jednom trenutku pao ispod 100 dioničara.

Slijedom
navedenog, a sukladno odredbama članka 15. stav­ka 2. i 3. Zakona o tržištu
vrijednosnih papira, kojima je propisano da će u slučaju utvrđenih nedostataka
i nepravilnosti Komisija rješe­njem naložiti poduzima­nje rad­nji koje
pridonose uspostav­lja­nju zakonitosti i usklađiva­nju rada sa zakonima i
drugim propisima, odnosno izreći mjeru propisanu ovim Zakonom, va­ljalo je riješiti
kao u točki I. izreke rješe­nja.

Sukladno odredbama članka 8.
stavka 4. Zakona, ovo rješe­nje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije
dopuštena, ali se protiv istog može pokrenuti upravni spor podnoše­njem tužbe
Upravnom sudu Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/27
Urbroj: 567-04/04-1
Zagreb, 9. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 158/2004-2754